༄༅།
།ཡར་ལུང་ཇོ་བོའི་ཆོས་འབྱུང་ལས་དྲངས་
པའི་རྗེ་བཙུན་གོང་མ་རྣམ་ལྔའི་
རྣམ་ཐར་བཞུགས།
ཤཱཀྱ་རིན་ཆེན་སྡེས་མཛད།
༄༅༄༅། །བླ་མ་དེས་གདན་ས་བཏབ་ནས་ལོ་སུམ་ཅུ་ཐམ་པ་བཟུང་། བླ་མ་
དེ་ལ་སྲས་གཅིག་འཁྲུངས་པ་ས་སྐྱ་པ་ཆེན་པོ་ཞེས་གྲགས། དེ་ཡང་བླ་མ་དཀོན་
མཆོག་རྒྱལ་པོ་དགུང་ལོ་ང་དགུ་བཞེས་པ་ཆུ་ཕོ་སྤྲེའུ་ལ་གུ་ར་བའི་སྲིང་མོ་ཇོ་མོ་
ཞང་མོ་ལ་བླ་མ་ཀུན་དགའ་སྙིང་པོ་འཁྲུངས་ཏེ། དུས་རེ་ཞིག་གསང་ནས་ཡོད་
པ་ལ། ཆེན་མ་རྡོ་རྗེ་ཕྱུག་མོས་ཚོར་ནས། མོ་ན་རེ། ཉིད་ཀྱི་གདུང་རྒྱུད་འདི་
འཆད་དུ་འཕངས་པ་ཡིན། ཞང་མོ་ལ་སྲས་ཡོད་པ་དེ་བདག་ལ་གསང་བ་མ་
ལེགས་ཀྱང་། ད་ཉིད་ལ་སྲས་ཡོད་པས་ཆོག །བདག་ལ་ནོར་མི་དགོས། བུའི་
མ་ལ་ནོར་དགོས་པ་ཡིན་གསུངས་ནས། ས་སྐྱའི་མདུན་གྱི་མཆོད་ཞིང་ཆེན་མོ་
མ་གཏོགས་པ་རྣམས་ཞང་མོ་ཡུམ་སྲས་ལ་གཏད། དེ་ནས་དགུང་ལོ་བཅུ་གཅིག་
ལོན་ ་པ་ལ་ཡབ་བདེ་བར་གཤེགས་ཏེ་རྩིས་བྱས་པས། གཤེགས་རྫོང་བྱེད་པ། ཕྱི་
རྟེན་གྱི་འགྲམ་འདིང་བ། གདན་ས་བ་ཚུད་པ་རྣམས་ཉིན་གཅིག་ལ་གྲུབ་ན་ཤུལ་
དུ་ཕུན་སུམ་ཚོགས་པ་ཡོང་ཟེར། ཡུམ་ན་རེ། ཉིད་ཀྱི་ཡབ་དང་ལོ་ཙཱ་བ་འབྲེལ་
བའི་ཆོས་འདི་རྫུན་ཆུང་ཟེར་ནས་མཉེས། ཡབ་ཀྱི་སློབ་དཔོན་ཡང་ལོ་ཙཱ་བ་ཡིན་
-
493 -

ས་སྐྱ་བཀའ་འབུམ། ཟུར་རྒྱན་གླེགས་བམ་གཉིས་པ།
པས། ཉིད་ཀྱི་ལོ་ཙཱ་བ་གཅིག་ལ་ཆོས་སློབ་དགོས་ཤིང་། ཉིད་ཆུང་བས་འོ་ཅག་
གིས་དགོན་པ་མི་ཟིན། གདན་ས་བ་རི་ལོ་ཙཱ་བ་ལ་གཏད་པ་དྲག་ཟེར་ནས། ། བ་
རི་བ་གཡུ་མཁར་མོ་ན་ཡོད་པ་སྤྱན་དྲངས་ཏེ། འཕྲང་བྲག་དམར་གཉིས་བསགས
ནས་ཆོས་འཁོར་བྱས་པ། ཕྱི་རྟེན་གྱི་འགྲམ་འདིང༌། བ་རི་བ་གདན་སར་འདོན་
པ་རྣམས་ཉིན་གཅིག་ལ་བྱས་ཏེ།། སྨན་ཞིང་ཆེན་མོ་མ་གཏོགས་གཞིས་རྟེན་བླ་མ་
བ་རི་བ་ལ་གཏད་དོ། །བླ་མའི་ཞལ་ནས་ཁྱོད་ཇོ་སྲས་ཀྱི་བུ་ལ་སློབ་གཉེར་བྱེད་
དགོས་པ་ཡིན། དེ་ལ་ཤེས་རབ་དགོས་པས། དེའི་ལྷ་འཕགས་པ་འཇམ་དཔལ་
ཡིན། ཨ་ར་པ་ཙ་འདི་སྒྲུབས་གསུངས་ནས་བསྒྲུབས་པས་ཟླ་བ་དྲུག་ན་གྲུབ་སྟེ།
འཇམ་དབྱངས་ཀྱི་ཞལ་གཟིགས་ཤིང་། དེའི་སྒྲུབ་ཁང་འཇམ་དཔལ་བྲག་ཁུང་དུ་
གྲགས་པ། བླ་བྲང་ཤར་གྱི་དཀྱིལ་ན་ཡོད། དེ་ནས་དགུང་ལོ་བཅུ་གཉིས་ལོན་
པའི་དུས་སུ་རོང་ངུར་སྨྲིག་ཏུ་བྱོན་པས། བྲང་ཏི་བའི་གྲྭ་པ་རྣམས་ཚོགས་ཚར་ནས་
བྲང་ཁང་མེད་པས་སྲང་ཁ་ཕུགས་རྡུགས་གཅིག་ཏུ་ཕྱར་བའི་ཡོལ་བ་བཅད་ནས་
བཞུགས་པའི་ཁང་མཚེས་གཅིག་ན་ཡར་འབྲོག་ཁོ་པེ་བའི་གྲྭ་པ་གཅིག་ལ་འབྲུམ་
བུ་སྨེ་བ་ནག་པོ་བྱུང་བ་ལ་ནད་གཡོག་མེད་པས་མ་བཟོད་ནས་ནད་གཡོག་མཛད་
པས་དེ་ཕན་ཏེ་བླ་མ་ལ་འགོས་ཏེ་སྙུན། དེ་ཙ་ན་ས་སྐྱ་ན་ཨ་པོ་ཕག་སྟོན་བྱ་བའི་
མིག་མཐོང་མཁན་པོ་གཅིག །སྔ་དྲོ་ཉི་མ་ལ་ཐོན་ནས་བསྡད་ཙ་ན། ཤར་ཕྱོགས་
ནས་བྲ་ཆུང་ཀོང་ཀ་ན་ཡར་རྟ་གྲོ་བོ་ཞོན། ཞྭ་ཐང་ཁུ་ཆལ་ཐབས་ཆག །ཕོད་ཁ་
ཆེན་པོ་ཅན་གཅིག་ལྕགས་ཡོབ་གཡོག་གིན། ས་སྐྱའི་ཐད་ཀར་རྟ་ཁ་སྒྱུར། ཀུན་
དགའ་སྙིང་པོ་ན་ཡིན་ཡོད། ཁྱེད་ས་སྐྱ་བ་ཚོ་ཅི་མོལ་བ་ཡིན་ཟེར་བ་གཅིག་བྱུང་
སྟེ། དེའི་ལོ་རྒྱུས་བསྙད་པས། ཨ་པོ་ཟེར་བ་བཞིན་ཡོང་པ་གཅིག་ཡོད། ཕལ་
ཆེར་བདེན་ཅོ་ཡོད་ཟེར། དེའི་དགོང་མོ་བང་ཆེན་པས་སླེབས། མ་གཅིག་གི་
494-

དྲུག་པ། རྗེ་བཙུན་གོང་མ་རྣམ་ལྔའི་རྣམ་ཐར་དང་བསྟོད་ཚོགས་ཀྱི་སྐོར།
ཀུན་དགའ་སྙིང་པོ་མ་ཤི་ན་རུང་། ཤི་ན་ང་ལའང་ས་སྐྱར་འཁོར་རྒྱུ་མེད་བསམས་
ན། གཙོང་འཁྲུལ་བྱས་ནས་གསེར་ལ་སོགས་པ་མང་པོ་ཁྱེར་ནས་བྱོན། མཇལ་
བ་དང་སྐུ་ན་གཞོན་པ་དང་། ཐང་རིང་དུ་བསྙུན་པས་བཤུམས་པས། ཡུམ་ན་
རེ། ཕ་ཇོ་སྲས་ཀྱི་བུ་བྱ་བ་ལ་སྙིང་རུས་དགོས་པ་ཡིན། སྙིང་རུས་ཀྱི་ཚུ་གའམ།
ཁྱོད་དགེ་འདུན་མང་པོ་རྒྱ་མཚོ་ལྟ་བུའི་གསེབ་ཏུ་ཤི་ན་རང་ལེགས་པ་ཡིན་ཟེར་
ནས་ཤེད་བཅད་སྐད། བླ་མ་འདིས་བླ་མ་མང་དུ་བསྟེན་ཞིང་། ཁྱད་པར་བླ་མ་
སེ་མཁར་ཆུང་བ་྾འདི་བླ་མ་དགོན་པར་རིགས་ནའང་ཡི་གེ་རྙིང་པ་ན་སེ་མཁར་ཆུང་པ་བྱ་བ་སྣང་ལ་
ཆོས་དང་གདམས་ངག་མང་དུ་ཞུས་ཤིང་། ཁྱད་པར་མགོན་པོའི་སྒྲུབ་ཐབས་རྗེས་
གནང་དང་བཅས་པ་གནང་ནས། དེའི་རྟེན་དུ་དར་ནག་དང༌། ལྕགས་ཀྱི་རྡོ་
རྗེ་རྩེ་དགུ་པ་དང་བཅས་ཏེ། མགོན་པོ་ལ་མི་ལ་ཟེར་བ་སྐད། ད་ང་རྒས་པས་
ཁྱོད་མི་དགོས། ཁྱོད་རང་འཁོན་ས་སྐྱ་པའི་རྗེས་ལ་སོངས་ཤིག་ཟེར་ནས་བརྫངས།
བླ་མ་འདི་ཉིད་ཀྱིས་དགུང་ལོ་ཉི་ཤུ་པ་ནས་དྲུག་ཅུ་རྩ་བདུན་གྱི་བར་གདན་ས་ལོ་ཞེ་
བརྒྱད་བཟུང་ནས། ས་ཕོ་སྟག་གི་ལོ་ཐ་སྐར་གྱི་ཟླ་བའི་དཀར་ཕྱོགས་ཀྱི་ཚེས་བཅུའི་
ཚེ་དཔའ་བོ་དང་རྣལ་འབྱོར་མའི་ཚོགས་ཀྱིས་བསུས་ཏེ་གཡས་རུ་སྐྱ་བོ་ཁ་གདངས་
སུ་ཞི་བར་གཤེགས་ལ། དེ་ལྟ་བུའི་བླ་མ་དེ་ལ་རིགས་ཀྱི་སྲས་བཞི་འཁྲུངས་ཏེ་ཇོ་
མོ་ཆེ་ཆུང་གཉིས་བཞུགས་པ་ལས། ཆུང་ཤོས་ཇོ་ལྕམ་ཕུར་མོ་བྱ་བ་ལ་གཅེན་ཀུན་
དགའ་འབར་འཁྲུངས་ཏེ། དེ་ཉིད་གཞོན་ནུ་ལ་རྒྱ་གར་དུ་བྱོན། མ་ག་དྷར་སློབ་
གཉེར་མཛད། རིག་པའི་གནས་ལྔ་ལ་མཁས་པར་གྱུར་ནས་བོད་དུ་བྱོན་པར་གྲབས་
བྱས་པའི་ཐོག་དུ་ཚད་པའི་སྙུང་གཞི་བྱུང་ནས་དགུང་ལོ་ཉི་ཤུ་རྩ་གཉིས་པ་ལ་མ་ག་
དྷ་ཉིད་དུ་སྐུ་གཤེགས་སོ། །
ཇོ་མོ་ཆེ་བ་ཚ་མོ་རོང་པའི་ཇོ་ལྕམ་ཡིན་པ་མ་གཅིག་འོད་སྒྲོན་བྱ་བ་ལ་སྲས་
495

ས་སྐྱ་བཀའ་འབུམ། ཟུར་རྒྱན་གླེགས་བམ་གཉིས་པ།
གསུམ་འཁྲུངས་པའི་ཆེ་བ་དེ་སློབ་དཔོན་རིན་པོ་ཆེ་བསོད་ནམས་རྩེ་མོ་ཞེས་བྱ་
སྟེ། དེ་ཉིད་ཡབ་དགུང་ལོ་ང་གཅིག་བཞེས་པའི་དུས་ཆུ་ཕོ་ཁྱི་ལོ་ལ་སྐུ་འཁྲུངས་
ཤིང་། གཅུང་ལ་གདན་སའི་མཐིལ་ཞུགས་གཏད་དེ། དགུང་ལོ་བཞི་བཅུ་ཞེ་
གཅིག་པ་ཆུ་ཕོ་སྟག་གི་ལོ་སྨལ་པོ་ཟླ་བའི་ཚེས་བཅུ་གཅིག་ལ་བདེ་བར་གཤེགས་
སོ། །འདི་མི་ཐུབ་ཟླ་བའི་སྤྲུལ་པར་གྲགས་སོ། །དེའི་གཅུང་རྗེ་བཙུན་གྲགས་པ་
རྒྱལ་མཚན་ཡབ་དགུང་ལོ་ང་དྲུག་བཞེས་པ་མེ་མོ་ཡོས་ལ་འཁྲུངས། སྐུ་ཆེ་བའི་
ཡོན་ཏན་བསམ་གྱིས་མི་ཁྱབ་པ་རྣམས་ཆོས་རྗེ་པས་མཛད་པའི་རྣམ་ཐར་ནས་
སྟོན་ལ། ཕྱག་རྗེས་དབུ་རྩེ་རྙིང་མ་བཞེངས། གདན་ས་ནི་ལོ་ཉེར་དྲུག་པ་ནས་
བདུན་ཅུའི་བར་ལོ་ཞེ་ལྔ་མཛད་ནས། བདུན་ཅུ་པ་མེ་ཕོ་བྱི་བའི་ཁྲ་ཟླ་བའི་ཚེས་
བཅུ་གཉིས་ལ་བདེ་བ་ཅན་དུ་གཤེགས་སོ། །དེའི་གཅུང་དཔལ་ཆེན་འོད་པོ་ནི་
ཡབ་དགུང་ལོ་ང་དགུ་པ་ལྕགས་ཕོ་རྟ་ལོའི་སྨིན་དྲུག་ཟླ་བའི་ཉེར་ལྔ་ལ་འཁྲུངས་
ཏེ། དགུང་ལོ་ང་བཞི་པ་ཆུ་མོ་ཕག་གི་ལོ་ཟླ་བ་ལྔ་པའི་ཚེས་ཉེར་གཅིག་ལ་བདེ་
བར་གཤེགས་སོ། །
བླ་མ་དཔལ་ཆེན་འོད་པོ་དེ་ཉིད་ལ་སྲས་གཉིས་མ་གཅིག་གར་ཕུ་མ་ཉི་ཁྲི་ལྕམ་
བྱ་བ་ལ་འཁྲུངས་ཏེ། ཆེ་བ་དེ་ཆོས་རྗེ་ས་སྐྱ་པཎྜི་ཏ་ཞེས་གྲགས་ཏེ། མཚན་ཀུན་
དགའ་རྒྱལ་མཚན་དཔལ་བཟང་པོ་བྱ་བ་ཡིན་ནོ། །དེ་ཉིད་ཡབ་དགུང་ལོ་སོ་གསུམ་
བཞེས་པ་ཆུ་ཕོ་སྟག་གི་ལོ་ཁྲ་ཟླ་བའི་ཚེས་ཉེར་དྲུག་ལ་འཁྲུངས་ཤིང་། དེ་ཡུམ་གྱི་
ལྷུམས་སུ་བཞུགས་པའི་དུས་སུ། ཀླུའི་རྒྱལ་པོ་རིན་པོ་ཆེའི་རྒྱན་ལྟར་མི་བཟོད་པ་
གཅིག་ཁྱོད་ལ་གནས་གཡོར་ཟེར་བ་ཡུམ་ལ་རྨིས་ཤིང་། ལྷུམས་སུ་བཞུགས་པ་ན་
ཡུམ་ལ་ཏིང་ངེ་འཛིན་བཟང་པོ་སྐྱེས། སྐུ་བལྟམས་པ་ན་བར་སྣང་འོད་ཀྱིས་ཁེངས་
པ་དང་། བལྟམས་ནས་གོག་ཤེས་ཙ་ན་སྔ་མའི་བག་ཆགས་སད་པས། སཾ་སྐྲྀ་ཏའི་
496 -

དྲུག་པ། རྗེ་བཙུན་གོང་མ་རྣམ་ལྔའི་རྣམ་ཐར་དང་བསྟོད་ཚོགས་ཀྱི་སྐོར།
སྐད་སྨྲ་བ་བྱུང་། བོ་དོང་རིན་པོ་ཆེ་ལ་སོགས་དག་པའི་གདུལ་བྱ་འགའ་ཞིག་གིས་
འཇམ་དབྱངས་དང་དབྱེར་མེད་པར་མཐོང་ཞིང་། ངེས་པ་རྙེད་ལ། གཞན་ཡང་
གསང་བའི་གནས་ལྟར་མི་མངོན་པ་དང༌། དབུའི་གཙུག་ཏོར་གསལ་པོར་འཕགས་
པ་དང་། སྨིན་མཚམས་ཀྱི་མཛོད་སྤུ་དུང་ལྟར་གཡས་སུ་འཁྱིལ་བ་ཡོན་ཏན་མང་
པོ་དང་ལྡན་ནོ། །མངོན་པར་ཤེས་པ་ཡང་མངའ་སྟེ། བྱང་ངོས་སུ་བྱོན་པའི་དུས་
སུ། ཤིང་མོ་སྦྲུལ་གྱི་ལོ་སྟོན་ཟླ་འབྲིང་པོ་ཤར་བ་དང༌། ཕྱག་ཕེབས་ནས་གྲོངས་
པའི་ལོ་གཅིག་གི་གོང་ལྕགས་ཕོ་ཁྱིའི་སྟོན་ཟླ་ཐ་ཆུང་ཤར་བའི་ཚེ། དྲུང་དུ་འདུག་
པ་འགའ་ཞིག་ལ།
གསུངས། དེ་ལྟ་བུའི་བླ་མ་དེས་བཞི་ཐོག་གཟིམ་ཁང་བཏབ། ཤིང་ཕོ་འབྲུག་ལ་
ཧོར་ཡུལ་དུ་བྱོན། སྤྱིར་དགུང་ལོ་སོ་དྲུག་པ་ནས་བདུན་ཅུའི་བར་ལ་གདན་ས་ལོ་
ལྕགས་ཕག་ལ་ཞིང་གཞན་དུ་གཤེགས་ཟེར་བ་ཐོག་ཏུ་ཕེབས་
སོ་ལྔ་མཛད་ནས།
དགུང་ལོ་བདུན་ཅུ་པ་ལྕགས་མོ་ཕག་གི་ལོ་སྨལ་པོ་ཟླ་བའི་ཚེས་
ངོ་
བཅུའི་དུས། ལྷ་དང་རིག་པ་འཛིན་པ་དཔའ་བོ་མཁའ་འགྲོའི་བསུ་བ་དང༌།
མཚར་བའི་ལྟས་དཔག་ཏུ་མེད་པ་དང་བཅས་ཏེ་བྱང་ངོས་སྤྲུལ་པའི་སྡེའི་ལྷ་ཁང་
དུ་བདེ་བར་གཤེགས་སོ། །
བླ་མ་དེའི་གཅུང་བསོད་ནམས་རྒྱལ་མཚན་ཡབ་དགུང་ལོ་སོ་ལྔ་བཞེས་པའི་
དུས་ཤིང་ཕོ་འབྲུག་ལ་སྐུ་བལྟམས་ནས། ནག་པོ་ཆེན་པོ་ལྕམ་དྲལ་བྲན་དུ་འཁོལ་
ཞིང་མཐུ་རྩལ་ཡང་ཆེ་བར་གྲགས་ཏེ། དེའི་དུས་ན་ལ་སྟོད་ནས་ཉང་ཚ་ཤྲི་གཤེད་
ཅེས་བྱ་བའི་གྱད་རྩལ་ཆེ་བའི་གྲགས་པ་དེས་རྩལ་འདོར་ཡོང་པས་མ་ཐུབ་པར། ངོ་
མཚར་བའི་གཏམ་རྒྱུད་མང་དུ་གྲགས་ཤིང༌། ལས་ཐབས་སུ་དགོན་པའི་ལྕགས་
རི་ཡང་འདིས་མཛད། མོན་གྲོག་ལ་འོབས་གཡོན་བྱེད། འབལ་གྲོག་ལ་འོབས་
གཡས་བྱེད། ས་དཀར་པོ་ཁོང་དུ་བཅུག་ནས། དཔོན་པོ་རི་ལ་བྱང་བྱེད། ཁའུ་
-
497-

ས་སྐྱ་བཀའ་འབུམ། ཟུར་རྒྱན་གླེགས་བམ་གཉིས་པ།
གཙང་པོ་ལ་ལྷོ་བྱེད་གསུང་བ་ལ། བགྲེས་པོ་ཀུན་ན་རེ། དེ་ཙམ་བྲང་ཁང་གིས་
མི་ཁེངས་པས། འཚམ་པ་གཅིག་མཛད་པར་ཞུ་ཟེར་བ་ལ། ཁྱེད་རྣམས་དེ་ཙམ་
ཞུ་བ་ནན་ཆེ་ན་རེ་ཞིག་ང་རང་གི་མདའ་རྒྱང་གྲུབ་བཞི་གཅིག་བྱེད་གསུངས་ནས།
ཞིང་མོ་ཆེའི་སྟེང་ནས་བྱང་དུ་མདའ་འཕངས། དེས་སླེབས་པ་མན་ཆད་ལ་མཛད་
ནས། དུས་ཕྱིས་ཆུ་ལྷོ་ལ་ཡང་བྱེད་གསུངས་ནས་དགུང་ལོ་ལྔ་བཅུ་ང་དྲུག་བཞེས་
པའི་དུས་ས་མོ་ཕག་རྒྱལ་གྱི་ཟླ་བའི་ཚེས་ཉེར་གཉིས་ལ་སྟོད་ལྡོག་གི་ཕག་རི རུ་སྐུ་
གཤེགས་སོ། །
བླ་མ་དེ་ལ་རིགས་ཀྱི་སྲས་ལྕམ་སྲིང་བརྒྱད་འཁྲུངས་པ་ལས། མ་གཅིག་ཀུན་
སྐྱིད་ལ་གཉིས་འཁྲུངས་པའི་ཆེ་བ་དེ་བླ་མ་འཕགས་པ་བློ་གྲོས་རྒྱལ་མཚན་དཔལ་
བཟང་པོ་ཞེས་བགྱི་སྟེ། བླ་མ་འདི་ཡབ་དགུང་ལོ་ང་གཉིས་བཞེས་པའི་དུས་ཤིང་
མོ་ལུག་གི་ལོ་ཟླ་བ་གསུམ་པའི་ཚེས་དྲུག་ལ་སྐུ་བལྟམས་ཏེ། དགུང་ལོ་གསུམ་པ་ལ་
སྒྲུབ་ཐབས་མཚོ་སྐྱེས་ཐུགས་ལ་གསུངས་པས་ཀུན་གྱིས་ཡ་མཚན་དུ་འཛིན་ཏེ། འདི་
ནི་ངེས་པར་འཕགས་པའོ་ཞེས་ཕྱོགས་ཀུན་ཏུ་གྲགས་པས། དེ་ཚུན་ཆད་འཕགས་
པའོ་ཞེས་མཚན་དུ་གྲགས་སོ་ཞེས་རྣམ་ཐར་ལས་བཤད་ཀྱང་འགའ་ཞིག་ན་རེ།
འདིའི་དུས་སུ་ཆོས་རྗེ་ས་སྐྱ་པ་ཇོ་བོ་ཤཱཀྱ་མགོན་གྱིས་གདན་དྲངས་ནས་ཡར་ལུང་
དུ་བྱོན། སྨོན་འགྲོ་ན་ཆོས་གསུང་གི་ཡོད་པའི་སྐབས་སུ། མ་གཅིག་ཀུན་སྐྱིད་ལ་
སྲས་འཁྲུངས་ཞེས་པའི་གཏམ་སྙན་སྐྱེལ་མ་སླེབས་པས། ཆོས་རྗེ་པའི་གསུང་གིས་
དེ་ཤིན་དུ་ལེགས། དེ་གཞན་ལས་ཁྱད་པར་དུ་འཕགས་པ་གཅིག་ཡོད་པར་འདུག་
པས་མིང་འཕགས་པ་ལུག་སྐྱེས་བྱ་བར་ཐོགས་ཤོག །བར་ཆད་མི་འབྱུང་བར་བྱ་
བའི་ཕྱིར་གཏོར་མ་གཅིག་འཛུགས་དགོས་པ་དེ། ཀླུ་མེས་ཀྱི་གནས་ཡིན་པས་ཐང་
པོ་ཆེར་བྱེད་གསུངས་ནས། ཐང་པོ་ཆེའི་དབུ་རྩེ་རྙིང་མར་གཏོར་མ་བཙུགས་པ་དེ་
498-

དྲུག་པ། རྗེ་བཙུན་གོང་མ་རྣམ་ལྔའི་རྣམ་ཐར་དང་བསྟོད་ཚོགས་ཀྱི་སྐོར།
དུས་ཕྱིས་བར་དུ་ཡོད་དོ། །དེ་ནས་བླ་མ་འཕགས་པ་དགུང་ལོ་བཅུ་ལོན་པ་ཤིང་
ཕོ་འབྲུག་གི་ལོ་ལ་ཆོས་རྗེ་པའི་ཕྱག་ཕྱིར་བྱང་ངོས་སུ་བྱོན་པའི་ལམ་དུ་ཟུལ་ཕུར་
ནམ་ཟ་འཕྲེད་གསོལ་ལ་སློབ་དཔོན་ཞུས། དགེ་ཚུལ་མཛད། ཆོས་རྗེ་པ་གཤེགས་
རྟིང༌། འཕགས་པ་དགུང་ལོ་བཅུ་དགུ་བཞེས་པ་གླང་གི་ལོ་ལ། སེ་ཆེན་རྒྱལ་
པོ་རྒྱལ་བུར་བཞུགས་པ་དང་ལུ་པ་ཤན་ཞེས་པའི་ས་ཆར་མཇལ་བས་ཤིན་ཏུ་དད་
ནས། བྱང་ངོས་རྒྱལ་བུ་མོང་གོལ་དུ་ལ་ས་སྐྱ་པ་འདོད་གསུངས་ནས། སེ་ཆེན་
གྱི་བླ་མཆོད་མཛད། དེ་ནས་དགུང་ལོ་ཉི་ཤུ་རྩ་གཅིག་བཞེས་པ་ཤིང་མོ་ཡོས་ལོ་
ལ་ཧོར་དང་རྒྱའི་ས་མཚམས་ཐེ་ལེ་བྱ་བར་བསྙེན་རྫོགས་མཛད།Kམཁན་པོ་གྲགས་པ་སེང་
གེ། སློབ་དཔོན་ཇོ་དན། བྱང་ཐང་བ་བསོད་རྒྱལ། གསང་སྟོན་ཡར་ལུང་པ་ལས་དགུང་ལོ་ཉི་ཤུ་རྩ་
དྲུག་ལོན་པ་ལྕགས་ཕོ་སྤྲེའུའི་ལོ་ལ་སེ་ཆེན་རྒྱལ་སར་ཐོན་ནས་རྒྱལ་པོ་ཆེན་པོའི་བླ་
མར་གྱུར་ཏོ། །དེ་ནས་ཤིང་མོ་གླང་གི་ལོ་ལ་དགུང་ལོ་སུམ་ཅུ་རྩ་གཅིག་ལ་དབུས་
གཙང་དུ་བྱོན་ཟེར་བ་དམ་པ་ཀུན་དགའ་གྲགས་ཀྱི་བྱས་པའི་ཡི་གེ་ན་ཡོད། ཇོག་
པོ་འཆད་ཁ་བའི་ཞུས་ལན་ན་ཆོས་རྒྱལ་དགུང་ལོ་སོ་གསུམ་པ་མེ་མོ་ཡོས་བུའི་ལོ་
སྨིན་དྲུག་ཟླ་བའི་ཚེས་བཅོ་ལྔའི་དགོང་མོ་འདམ་དུ་ཕྱགས་ཕེབས་བྱ་བ་འདུག་གང་
ལྟར་ཡང་སྔར་ཆོས་ཀྱི་བཀའ་ལུང་མ་གསན་པ་དང༌། དཔོན་ཆེན་ཤཱཀྱ་བཟང་པོས་
གདན་དྲངས་ནས་བྱོན་པ་ཡིན། གྱེ་རེ་ལྷ་ཁང་དུ་ཕྱགས་ཕེབས་པའི་དུས་སུ། བླ་
་ལྷ་ཁང་
མའི་གསུང་གིས་མི་ལ་ཉེ་གནས་གོ་ཆོད་བྱུང་འདུག་སྟེ་གསུང་བ་དཔོན་ཆེན་པས་
རྒྱབ་ནས་ཐོས་ཏེ། སེམས་ཐོག་ཏུ་ཤིན་ཏུ་ལྕི་བ་བྱུང་བས་དེ་མ་ཐག་གེ་རེ
གི་ཕྱི་སྐོར་གྱི་ཐིག་ཆོད་བླངས་ནས་ལྷ་ཁང་ཆེན་མོའི་མཐོང་ཁ་དང་མཉམ་པར་བྱས་
ནས་བརྩིགས་པ་ཡིན་ནོ། །དེ་ནས་སྦྲུལ་ལོ་ལ་གོང་དུ་བྱོན། ལོ་བདུན་བཞུགས་
ནས་、རྟིང་ལ་དཔོན་ཆེན་ཀུན་དགའ་བཟང་པོས་བོད་དུ་གདན་དྲངས། ཡར་ལམ་རིན་པོ་ཆེ་སྟོན་ཚུལ་གྱིས་
499-

ས་སྐྱ་བཀའ་འབུམ། ཟུར་རྒྱན་གླེགས་བམ་གཉིས་པ།
གཡོ་འབས་ཕང་ཐོར་གིན་བ་ལང་དེ་གོང་སོགས་གནས་གཞི་སྟོང་རྩ་བརྒྱད་ཕུལ། ད་ལྟ་ཕྱིས་གཞིས་པས་ཁ་
འཇུག་པ་རྣམས་ཡིན། མེ་ཕོ་བྱི་བ་ལོར་གདན་ས་ཆེན་པོར་ཕྱགས་ཕེབས། མེ་མོ་གླང་
ལོ་ལ་ཆུ་མིག་ཆོས་འཁོར་མཛད། སྟག་ལོ་ལ་ཐུགས་དམ་བཀའ་འགྱུར་བཞེངས།
མདོར་ན་དེ་ལྟ་བུའི་བླ་མ་དམ་པ་འདི་བསོད་ནམས་ཅན་གྱི་སེ་ཆེན་རྒྱལ་པོ